Diari Oficial de la Generalitat Valenciana


Sumari del DOGV 9595, del 15-05-2023 (2023/5158)

Anunci pel qual se sotmet a informació pública el projecte d'ordre de la Conselleria d'Agricultura, Desenvolupament Rural, Emergència Climàtica i Transició Ecològica per la qual s'aproven les bases reguladores per a la concessió d'ajudes destinades a facilitar el control de la població de senglar en els municipis amb sobreabundància de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9595

Data del DOGV
:   15-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/5158


Data del document
:   08-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cooperació administrativa

Anunci pel qual se sotmet a informació pública el projecte d'ordre de la Conselleria d'Agricultura, Desenvolupament Rural, Emergència Climàtica i Transició Ecològica per la qual s'aproven les bases reguladores per a la concessió d'ajudes destinades a facilitar el control de la població de senglar en els municipis amb sobreabundància de la Comunitat Valenciana. [2023/5158]  
  
Es tramita en aquesta Direcció General de Medi Natural i d'Avaluació Ambiental un projecte d'ordre que té com a objectiu promoure que els municipis amb sobreabundància de senglar amb terrenys on no es realitza el control de l'espècie per mancar d'un titular cinegètic o perquè aquest no disposa de mitjans suficients per a això, puguen exercir aquest control, proveir-se del material necessari i facilitar l'eliminació dels exemplars capturats, per a portar la població de senglar cap a un estat de normalitat en el qual disminuïsquen els riscos i impactes que provoca la sobreabundància d'aquesta espècie, especialment els associats a l'agricultura.  
Aquest objectiu s'articula mitjançant unes ajudes als ajuntaments de la Comunitat Valenciana per al control del senglar per mitjà d'esperes o mètodes homologats, tant per a l'adquisició del material necessari per a aquest control com per a sufragar les despeses de personal associat a aquest o la contractació directa del servei de control. Així mateix, també contempla ajudes per a l'eliminació de cadàvers de senglar mitjançant la contractació a una empresa externa per a la retirada i destrucció, així com l'adquisició dels contenidors necessaris per al depòsit dels exemplars fins a la recollida d'aquests.  
Amb la finalitat de donar publicitat a la tramitació del projecte esmentat, s'acorda sotmetre a informació pública, per un termini de 10 dies naturals, el projecte d'ordre de la Conselleria d'Agricultura, Desenvolupament Rural, Emergència Climàtica i Transició Ecològica pel qual s'aproven les bases reguladores per a la concessió d'ajudes destinades a facilitar el control de la població de senglar en els municipis amb sobreabundància de la Comunitat Valenciana, d'acord amb el que estableixen els articles 14 i 16 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, l'article 133.2 de la Llei 39/2015, d'1 d'octubre, del procediment administratiu comú de les administracions públiques i l'article 43.1 c) de la Llei 5/1983, de 30 de desembre, del Consell, a fi de donar audiència a les persones ciutadanes afectades i demanar totes les aportacions addicionals que puguen fer altres persones o entitats. El còmput del termini s'iniciarà l'endemà de la publicació de la present resolució en el Diari Oficial de la Generalitat Valenciana.  
  
El projecte normatiu estarà exposat en l'adreça d'internet   
  
https://breu.gva.es/b/I1zBD6NHpM  
  
Les al·legacions, suggeriments o observacions efectuats per les persones o entitats que es consideren interessades es dirigiran a la Direcció General de Medi Natural i Avaluació Ambiental per qualsevol de les formes establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 8 de maig de 2023.- El director general de Medi Natural i d'Avaluació Ambiental: Julio Ramón Gómez Vivo.